OzLabs/hebrew-wiki-articles huggingface dataset:
ארנסט באי קורומה

ארנסט באי קורומה (באנגלית: Ernest Bai Koroma; נולד ב-2 באוקטובר 1953) היה נשיא סיירה לאון הרביעי במספר, כיהן מ-17 בספטמבר 2007 ועד ל-4 באפריל 2018.

== ביוגרפיה ==
נולד בצפון המדינה בשנת 1953 למשפחה ממוצא נוצרי- אמונה דתית שנשארה עם קורומה עד היום. אביו היה מורה לתנ"ך ואמו הייתה פוליטיקאית. בשנת 1976 סיים תואר ראשון במנהל עסקים ועבד במשך שנתיים כמורה. בשנת 1986 התחתן ונולדו לו שתי בנות.

קורומה עבד כ-24 שנים בחברת ביטוח פרטית, עד אשר נכנס לפוליטיקה הארצית בשנת 2002. ב-24 במרץ של אותה השנה הוא נבחר להנהיג את מפלגת האופוזיציה, זאת לאחר שלא היה מוכר בתחילה לציבור הרחב. בהמשך 2002 ניסה להתמודד לראשונה על תפקיד הנשיאות אל מול הנשיא המכהן אחמד טג'אן קבה, אך הפסיד. בשנים 2002–2005 כיהן בחבר בפרלמנט, ובשנת 2005 נבחר להנהיג את המיעוט, ונשאר בתפקיד זה עד בחירתו לנשיאות בשנת 2007.

=== הנשיאות ===
בשנת 2007 נבחר קורומה לנשיאות עם רוב של כ-54.6% מהקולות, כשהתחרה אל מול סגן הנשיא המכהן. משקיפים בינלאומיים אישרו את הוגנות הבחירות. כשלושה שבועות לפני הבחירות קורומה היה יעד להתנקשות. מתנקש (שהשתייך למיליציה מהפכנית) ניסה לחדור למלון בו שהה קורומה, על מנת להרוג אותו. הוא נבלם על ידי מאבטחיו של קורומה, אשר הרביצו לו קשות. כשבוע לאחר ההשבעה נסע קורומה לביקור נשיאותי ראשון בגינאה ובליבריה השכנות. בטקס ההשבעה של קורומה השתתפו מנהיגים אפריקאים רבים, וביניהם: נשיא ניגריה עומארו יאר אדואה, נשיאת ליבריה אלן ג'ונסון-סירליף, נשיא סנגל עבדוליי ואד, שליט גמביה יחיא ג'אמה, נשיא בורקינה פאסו בלז קומפאורה ונשיא מאלי אמדו טומני טורה.

בבחירות לנשיאות שהתקיימו בנובמבר 2012 נבחר קורומה לנשיאות לקדנציה שנייה, לאחר שקיבל 58.7% מהקולות. גם בחירות אלו נחשבו להוגנות לאחר שבוקרו על ידי משקיפים.

אחד הדברים הראשונים שבהם קורומה התמקד כנשיא היה שיפור התשתיות הלאומיות לאחר מלחמת האזרחים. בוצעו גם רפורמות בבריאות, אך נשמעה ביקורת כי רפורמות אלו אינן אפקטיביות בגלל שחיתות. כחלק מהמאבק בשחיתות, קורומה חוקק חוק המחייב פקידי ציבור להכריז על נכסיהם מדי שנה. בתחילת כהונתו, הדיח קורומה כמספר שרים שנחשדו בשחיתות. קורומה נהנה מפופולריות רחבה בצפון ובמערב המדינה. קורומה טוען כי הוא מאמין בסובלנות אתנית ודתית, ומרבית ממנהלתו מורכבת מהמגוון האתני שיש במדינה.

ביקורת שנמתחה על קורומה כוללת מעצר של עיתונאים המתנגדים לנשיא ואלימות מפורזת וקיצונית מצד המשטרה כנגד מפגינים.

בדצמבר 2023, ארנסט ביי קורומה הושם במעצר בית לאחר יומיים של חקירה בעקבות אירועים שהתרחשו ב-26 בנובמבר 2023 במהלך הפגנות, שתוארו כניסיון הפיכה של שלטונות סיירה לאון.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נשיאי סיירה לאון
קטגוריה:סיירה לאון: אישים
קטגוריה:ילידי 1953
Tornado (שיר)

"Tornado" (בעברית: "טורנדו") הוא סינגל שהוקלט על ידי הזמרת הפינית אוולינה, מתוך אלבום האולפן השני שלה, SOS.<ref name=":0"></ref><ref name=":1"></ref> השיר יצא לאור ב-1 בספטמבר 2017, על ידי חברות התקליטים יוניברסל מיוזיק גרופ ואם-אייזי מיוזיק, כסינגל מתוך האלבום.<ref name=":0" /><ref name=":1" />

השיר זכה להצלחה רבה ובשיאו הצליח להגיע למקום השלישי במצעד השירים שבפינלנד.

== רקע והוצאה ==
לאחר שהוציאה את "Kylmii väreitä", שנכלל באלבומה השני, SOS, הוציאה אוולינה את "Tornado", שנכלל גם הוא באלבום. את השיר כתבה אוולינה, והוא הופק על ידי מפיק אלבום הבכורה שלה 24K, אנרי לאנץ.<ref></ref><ref></ref>

לשיר לא יצא ווידאו קליפ בערוץ ה-Vevo שלה, אך יצאו לו מספר רמיקסים וגרסאות כיסוי ביוטיוב.

== מיקומי שיא ==
בשבוע הראשון לצאתו הצליח השיר להיכנס לעשירייה הפותחת במצעד הפיני ולאחר פרק זמן מסוים עלה למקום השלישי.

== קישורים חיצוניים ==

* [https://www.youtube.com/watch?v=1Mj7sX9a4Zo סרטון השיר Tornado] באתר יוטיוב

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אוולינה
קטגוריה:שירים שנכתבו על ידי אוולינה
קטגוריה:שירים על מזג אוויר
סטרץ' פור

[[ראיין אנדרסון.]]
בכדורסל, סטרץ' פור (לפעמים נקרא קומבו פורוורד או סטרץ' ביג) הוא שחקן שמשחק בעמדת הפאוור פורוורד. "סטרץ'" (Stretch - למתוח) מתארת את ההשפעה שיש לשחקן מסוג זה על הגנת היריב, ועמדת הפאוור פורוורד קרויה גם עמדת "ארבע" (Four); ולפיכך נקראת העמדה "סטרץ' פור". סטרץ' פור הוא מונח די חדש ב-NBA (מאז עונת 1999–2000 יש יותר ויותר שחקנים בעמדה זו), והוא הופך ליותר ויותר נפוץ במשחק המודרני, מאחר שמאמנים רבים משתמשים בהסטת החמישייה ל"סמול-בול" כמהלך טקטי.

== סגנון משחק ==
פאוור פורוורדים משחקים באופן מסורתי קרוב לסל, ומשתמשים בגודל ובעוצמה שלהם כדי לספק הגנת פנים, קליעת פוסט (קליעה בקרבת הסל) וריבאונדים. סטרץ' פור הוא שחקן שלו מבנה הגוף של פאוור פורוורד, אבל הוא בעל כישורי קליעה מעולים (במיוחד קליעת שלשות). תוך שימוש במיומנויות אלה בהתקפה, השחקן שומר את היכולת להגן על הפאוור פורוורד היריב.

בשחקני סטרץ' פור נעשה מבחינה טקטית שימוש בדרך זו כדי "למתוח" את ההגנה של היריב. היכולת לקלוע באחוז גבוה זריקות "" (catch-and-shoot) מטווח השלוש (תכונה מובהקת של שחקני סטרץ' פור) גורמת לבעיות הגנתיות עבור הקבוצה היריבה, מפני שהיא מושכת את הפאוור פורוורד היריב מחוץ לאזור הלואו-פוסט, ופותחת נתיבים שהגארדים של הקבוצה יכולים לנצל (אלה יכולים להיות מסלולים בפועל או נתיבי מסירה). הריווח יוצר עוד מרחב פוסט להזדמנויות קליעה וריבאונדים עבור הסנטר.

שחקנים המשחקים בסגנון המשחק של שחקני סטרץ' פור המשחקים בעמדת הסנטר (נקראת גם "עמדה 5") נקראים שחקני "סטרץ' פייב" (stretch five).

עמדת הקומבו פורוורד הפכה לחשובה במיוחד במשחק הבינלאומי, שבו זריקות לשלוש וריווח המגרש חשובים יותר בשל ההגנה האזורית שבה נעשה שימוש על ידי קבוצות רבות בעולם, כמו גם קו השלוש הקצר יותר בהשוואה ל-NBA. גם ב-NBA שחקנים כמו לברון ג'יימס וכרמלו אנתוני משמשים כקומבו פורוורדים, ומנצלים את הגודל שלהם ואת הכישורים.

== קישורים חיצוניים ==
* 

== הערות שוליים ==

קטגוריה:עמדות בכדורסל
קטגוריה:מושגים בכדורסל
עונת 1998/1999 בגביע ספורטה

עונת 1998/1999 בגביע ספורטה הייתה העונה ה-33 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השלישית, במתכונת החדשה והראשונה בשם גביע ספורטה לזכר ריימונדו ספורטה, עסקן כדורסל ספרדי.

המשחק הראשון התקיים ב-15 בספטמבר 1998 ומשחק הגמר התקיים ב-13 באפריל 1999. בתחרות השתתפו 48 קבוצות. 

במשחק הגמר של התחרות גברה בנטון טרוויזו על פאמסה ולנסיה בתוצאה 60:64, וזכתה בגביע בפעם הראשונה בתולדות המועדון. 

==מתכונת התחרות==
בתחילת התחרות התקיימו משחקים ב-8 בתים בשיטת משחק בית/משחק חוץ. 32 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ. משחק הגמר התקיים במגרש שנקבע בתחילת התחרות.

==מהלך התחרות - השלבים המתקדמים==

===משחק הגמר===

==ישראל בתחרות==
העונה לישראל היו שתי נציגות:
 
* הפועל אילת התחילה את התחרות בבית ג', סיימה אותו במקום האחרון ולא העפילה לשלב המתקדם.
* הפועל ירושלים התחילה את השלב המוקדם בבית ח' אותו היא סיימה במקום השני והעפילה לשלב 1/32 בו היא ניצחה את אנטוורפ ג'יינטס. בשלב 1/16 היא נפגשה עם חובנטוד בדאלונה והפסידה בסיכום המשחקים 73:81 ו-93:74

==קישורים חיצוניים==
* [http://www.linguasport.com/baloncesto/internacional/clubes/c2/C2_99.htm פירוט התוצאות באתר לינואספורט]
* [http://www.fibaeurope.com/cid_KNce8jInH7Qj1EsyH5rjn2.season_1999.compID_GSf9wrCdHBkDZZk9UQoqE3.html פירוט התוצאות באתר פיב"א אירופה]

קטגוריה:תחרויות כדורסל ב-1999
קטגוריה:תחרויות כדורסל ב-1998
קטגוריה:עונות בגביע ספורטה
Kylmii Väreitä

"Kylmii Väreitä" (בעברית: "צמרמורות") הוא שיר שהוקלט על ידי הזמרת הפינית אוולינה. השיר יצא לאור ב-17 במאי 2017, תחת חסותן של יוניברסל מיוזיק גרופ, ואם-אייזי מיוזיק רקורדס. השיר נכלל באלבומה השני, SOS.

השיר זכה להצלחה רבה בעיקר בפינלנד שם הגיע במצעד הרשמי בשיאו למקום השני, והפך לשישי של אוולינה שהגיע להישג זה.

== רקע והוצאה ==
כשסיימה להוציא את ששת הסינגלים מתוך אלבום הבכורה שלה, 24K החליטה אוולינה כי היא תוציא שיר חדש אשר לא ייכלל באלבום. לאחר מכן הקליטה בין 2016–2017, את השיר והוא יצא לאור במאי 2017.

השיר נכתב על ידי אוולינה עצמה, והופק על ידי טימו סאריו ומיקו אנטיקאינן.

== וידאו קליפ ==
הווידאו קליפ הנלווה שיצא לשיר מציג את אוולינה בעיר פשוטה, כשלאורכו היא מסתובבת ורוקדת בה. יש קטעים אשר בהם ניתן לראותה עולה על גגות בניינים ונכנסת למבנים שונים. לבסוף נראית אוולינה כשהיא לבד ברחוב מואר וחשוך רוקדת ושרה את השיר כמו בהתחלה.

נכון לאוקטובר 2019, מונה הצפיות של הקליפ עולה על למעלה מ-6 מיליון צפיות.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אוולינה
קטגוריה:שירים שנכתבו על ידי אוולינה
הדוכסויות המאוחדות של ייליך-קלווה-ברג

הדוכסויות המאוחדות של ייליך-קלווה-ברג, (בגרמנית: Vereinigte Herzogtümer Jülich-Kleve-Berg), היה איחוד דוכסויות בחבל הריין כאוניה פרסונלית, ואשר פורק לאחר מלחמת הירושה של ייליך. לאחר קונגרס וינה הוקמה פרובינציית ייליך-קלווה-ברג בשטחים הללו, ובשנת 1822 צורפה הפרובינציה לשטחי פרובינציית ריינלנד.

==היסטוריה==
בשנת 1423 איחד אדולף, דוכס ייליך-ברג את דוכסות ייליך עם דוכסות ברג, והקים את דוכסות ייליך-ברג. בשנת 1511 מת וילהלם הרביעי, דוכס ייליך-ברג ללא בנים, ובתו מריה מייליך-ברג אשר הייתה נשואה ליוהאן השלישי, דוכס קלווה ירשה את נחלותיו. בשנת 1521 איחד יוהאן השלישי את הדוכסויות תחת שלטונו, והקים את הדוכסויות המאוחדות של ייליך-קלווה-ברג. שטח הדוכסויות המאוחדות כלל את כל שטחי נורדריין-וסטפאליה המודרנית, מלבד השטחים אשר השתייכו לנסיכות הבוחר מקלן ולבישופות מינסטר.

בשנת 1539 מת יוהאן השלישי, ובנו וילהלם, דוכס ייליך-קלווה-ברג ירש את נחלותיו, ובימיו שגשגה הדוכסות. בשנת 1592 מת וילהלם, ובנו יוהאן וילהלם, דוכס ייליך קלווה-ברג ירש את נחלותיו.

בשנת 1609 מת יוהאן וילהלם ללא יורשים, ובעקבות כך פרץ סכסוך בין פיליפ לודוויג, רוזן פפאלץ-נויבורג ליוהאן זיגיסמונד, הנסיך הבוחר מברנדנבורג על ירושת נחלותיו. בנוסף התערבו בסכסוך גם ממלכת צרפת, ממלכת הבסבורג, נסיכות הבוחר מסקסוניה והרפובליקה ההולנדית, במה שהיווה הקדמה למלחמת שלושים השנים אשר פרצה זמן קצר לאחר מכן. בשנת 1614 נחתמה אמנת קסנטן, ולפיה בנו של פיליפ לודוויג וולפגנג וילהלם קיבל את דוכסויות ייליך וברג, בעוד יריבו יוהאן זיגיסמונד, הנסיך הבוחר מברנדנבורג קיבל את דוכסות קלווה ואת רוזנויות מארק וראבנסברג.

==לאחר מכן==
בשנת 1680 ירש נכדו של פיליפ לודוויג - פיליפ וילהלם את נסיכות הבוחר מפפאלץ, ואילו בשנת 1701 הוקמה ממלכת פרוסיה על ידי בית הוהנצולרן שליטי ברנדנבורג. בשנת 1815 קיבלה פרוסיה בקונגרס וינה את שטחי הדוכסויות המאוחדות של ייליך-קלווה-ברג לשעבר כפיצוי על השטחים שנלקחו ממנה בפולין, והם נכללו בפרובינציית ייליך-קלווה-ברג, אשר צורפה בשנת 1822 לשטחי פרובינציית ריינלנד.

==דוכסי ייליך-קלווה-ברג==
* יוהאן השלישי, דוכס קלווה (1521–1539)
* וילהלם, דוכס ייליך-קלווה-ברג (1539–1592)
* יוהאן וילהלם, דוכס ייליך קלווה-ברג (1592–1609)

==קישורים חיצוניים==
* [https://web.archive.org/web/20091213031103/http://www.library.tudelft.nl/Tresor/webpages/TRL_6_3_2_15.html מפת הדוכסויות המאוחדות של ייליך-קלווה-ברג בשנת 1635]

קטגוריה:מדינות לשעבר בתחומי גרמניה
קטגוריה:מדינות האימפריה הרומית הקדושה
קורנפורוס

קוֹרְנֶפוֹרוֹס (מיוונית - נושא אלה) או β בהרקולס, נקרא לפעמים גם רוּטִילִיקוּס (שיבוש של המילה הלטינית "Titillicus" - בית שחי) הוא הכוכב הבהיר ביותר בקבוצת הכוכבים הרקולס עם בהירות נראית מדרגה 2.77, הנמצא במרחק של כ-140 שנות אור ממערכת השמש. למרות שהוא הכוכב הבהיר בקבוצה, הוא קיבל את ציון באייר β בהרקולס בעוד שהציון α בהרקולס ניתן לכוכב המייצג את ראשה של הדמות.

==תכונות==
קורנפורוס הוא ענק צהוב מסוג ספקטרלי G7 III, מסתו היא קצת יותר מ-3 מסות שמש ורדיוסו כ-17 רדיוסי שמש. טמפרטורת פניו כ-4,900 קלווין והוא מאיר בעוצמה של פי 120 מעוצמת ההארה של השמש באור נראה, אך מכיוון שהטמפרטורה שלו נמוכה בקרוב ל-1,000 קלווין מטמפרטורת השמש, חלק גדול יותר של קרינתו היא בתחום התת-אדום כך שעוצמת הארתו הכוללת היא מעט יותר גדולה ועומדת על פי 150 מעוצמת ההארה של השמש.

את קורנפורוס מקיף בן זוג עמום בהרבה עם בהירות מדרגה 6.5 במרחק זוויתי של 62 אלפיות של שניית קשת השקול לכ-0.4 יחידה אסטרונומית, אך המסלול הוא מאוד אליפטי כך שהמרחק משתנה בין 0.18 יחידה אסטרונומית ו-0.62 יחידה אסטרונומית בזמן הקפה של 410.5 ימים. מנתוני המסלול ניתן להעריך שמסתו של בן הזוג העמום היא מעט פחות ממסת שמש אחת, אך בשל המרחק הקטן והפרש הבהירות הגדול לא ניתן לדעת את שאר תכונותיו של בן הזוג.

==קישורים חיצוניים==
* [http://stars.astro.illinois.edu/sow/kornephoros.html קורנפורוס] באתר של ג'ים קלר
* 

==הערות שוליים==

קטגוריה:ענקים מסוג G
קטגוריה:כוכבים כפולים
קטגוריה:קבוצת הכוכבים הרקולס
סרגיי צ'רניק

סרגיי צ'רניק (בבלארוסית: Сяргей Чэрнік; נולד ב-20 ביולי 1988) הוא כדורגלן בלארוסי המשחק בעמדת השוער בשחטיור סליהורסק.

==קריירת מועדונים==
צ'רניק התחיל את הקריירה שלו בניימן הורדנה ובעונת הפך לשוער הראשון של הקבוצה הבוגרת כאשר הוא בן 23. בפברואר היה קרוב לסיכום בפ.צ. רוסטוב מליגת העל הרוסית, אך בסופו של דבר נשאר בהורדנה.

ב-1 בינואר 2014 חתם בבאטה בוריסוב. ב-22 ביוני 2015 צ'רניק קבע דקות ללא ספיגת שער במשחק במסגרת ליגת העל הבלארוסית כאשר עשה זאת 1073 דקות.

ביוני חתם לשלוש שנים בנאנסי מליגת העל הצרפתית.

ביולי 2019 חזר למולדתו וחתם באלופת בלארוס, באטה בוריסוב.

בינואר , צ'רניק חתם באירטיש מליגת העל הקזחית.

ב-23 בספטמבר 2020, צ'רניק חזר לבלארוס וחתם בהרדזיה. עונה לאחר מכן, הצטרף לשחטיור סליהורסק.

==קריירה בינלאומית==
במאי צ'רניק זומן לראשונה לסגל נבחרת בלארוס, אך את הופעת הבכורה שלו בנבחרת ערך כשנתיים וחצי לאחר מכן ב-15 בנובמבר 2013 נגד .

==תארים==
; באטה בוריסוב
*ליגת העל הבלארוסית: , , 
*הגביע הבלארוסי: 
*הסופר קאפ הבלארוסי: 

==קישורים חיצוניים==

קטגוריה:כדורגלנים בלארוסים
קטגוריה:שוערי כדורגל בלארוסים
קטגוריה:גרודנו: כדורגלנים
קטגוריה:כדורגלני באטה בוריסוב
קטגוריה:כדורגלני נאנסי
קטגוריה:כדורגלני אירטיש
קטגוריה:כדורגלני שחטיור סליהורסק
קטגוריה:כדורגלני נבחרת בלארוס
קטגוריה:ספורטאים זרים בצרפת
קטגוריה:ספורטאים זרים בקזחסטן
קטגוריה:בלארוסים שנולדו ב-1988
יחסי יוון–לוקסמבורג

יחסי יוון–לוקסמבורג הם היחסים הדיפלומטיים הרשמיים שבין הרפובליקה ההלנית לבין הדוכסות הגדולה של לוקסמבורג.

== סקירה כללית ==
יחסי החינוך שבין יוון ללוקסמבורג מוסדרים בהסכם בין שתי המדינות משנת 1990. ההסכם קובע כי יוונית תהיה אחת משפות הבחירה במדינה והנושא ילמד בכיתות באמצעות תוכנית תלת-שנתית שיקים משרד החינוך היווני.

קיימת קהילה יוונית חזקה בת 2,000 איש בלוקסמבורג. הקהילה מורכבת כמעט כולה משליחים מדיניים יוונים שעובדים בלוקסמבורג במסגרת החברות של יוון במספר ארגונים פאן-אירופיים. המיעוט הנשאר בקהילה הגיע ללוקסמבורג כדי לעבוד בעסקים וחברות יווניות הפועלות מהמדינה.

יוון היא אחד מיעדי התיירות הפופולריים ביותר בלוקסמבורג. האיים קורפו, רודוס וקוס הם האיים הפופולריים ביותר אצל הלוקסמבורגים והם מגיעים אליהם באמצעות טיסות צ'ארטר מיוחדות של חברת לוקסאייר. כ-30,000 תיירים לוקסמבורגיים (כ-6-7% מהאוכלוסייה הכללית) מגיעים ליוון מדי שנה.

הכנסייה היוונית-אורתודוקסית בלוקסמבורג אחראית על כל אזור בנלוקס והיא פעילה מאוד.

אזרחי שתי המדינות יכולים להיכנס ולצאת אחת מהשנייה באופן חופשי לחלוטין.

== ייצוג ==
* יוון מיוצגת בלוקסמבורג באמצעות שגרירות שהיא מחזיקה בלוקסמבורג העיר, בירת לוקסמבורג.
* לוקסמבורג מיוצגת ביוון באמצעות שגרירות שהיא מחזיקה באתונה, בירת יוון.

==ראו גם ==
* יחסי יוון-סן מרינו
* יחסי יוון-ליכטנשטיין
* יחסי יוון-מונקו

== קישורים חיצוניים ==

* [http://www.mfa.gr/en/blog/greece-bilateral-relations/luxembourg/ Greece's Bilateral Relations With Louxemburg]

== הערות שוליים ==
ריקרדה שוורין

ריקרדה שוורין (בגרמנית: Ricarda Schwerin; 30 בינואר 1912 - 29 ביולי 1999) הייתה צלמת ישראלית.

== ביוגרפיה ==
שוורין נולדה ב-30 בינואר 1912 בגטינגן שבגרמניה בשם ריקרדה מלצר. לאחר מות אמה, גדלה שוורין אצל קרובי משפחה. היא החלה ללמוד בבית הספר לעיצוב ואדריכלות, באוהאוס בשנת 1929. בבית הספר הכירה את והשניים נישאו.

בשנת 1933, לאחר עליית הנאצים לשלטון, שוורין והיינץ, שנרדפו בשל היותם קומוניסטים, ברחו מגרמניה לשווייץ דרך צ'כוסלובקיה והונגריה. לאחר שנתיים, ב-1935, עלו השניים לארץ ישראל והתגוררו ברחוב הנביאים שבירושלים, שם הקימו בית מלאכה לצעצועים. בנוסף לזאת, יצרה שוורין גם צילום מסחרי. לשניים היו שני ילדים: יוטה ותום.

במלחמת העצמאות נהרג בעלה, היינץ, ובעקבות זאת הפסיקה זמנית לעבוד בצילום, ופתחה בית יתומים לילדים פליטים. בשנת 1956, חזרה שוורין לצילום והחלה לעבוד בסטודיו של אלפרד ברנהיים. היא נטלה חלק פעיל בעבודתו, ולאחר פטירתו של ברנהיים ב-1974, המשיכה לנהל את הסטודיו עד פרישתה לגמלאות בשנת 1982.

שוורין נפטרה ב-29 ביולי 1999. עזבונותיה נמצאים באוסף מוזיאון ישראל, ירושלים.

==קישורים חיצוניים==

* 

== הערות שוליים ==

קטגוריה:בוגרי באוהאוס
קטגוריה:ישראליות ילידות גרמניה
קטגוריה:ישראלים ילידי גרמניה
קטגוריה:נשות העלייה החמישית
קטגוריה:אנשי העלייה החמישית
קטגוריה:צלמות ישראליות
קטגוריה:צלמים ישראלים
קטגוריה:עולים לא-יהודים
קטגוריה:אלמנות צה"ל
קטגוריה:ישראליות שנולדו ב-1912
קטגוריה:ישראלים שנולדו ב-1912
קטגוריה:ישראליות שנפטרו ב-1999
קטגוריה:ישראלים שנפטרו ב-1999
יחסי טובאלו–יוון

יחסי טובאלו–יוון הם היחסים הדיפלומטיים הרשמיים שבין טובאלו לבין הרפובליקה ההלנית.

== סקירה כללית ==
שתי המדינות שיתפו פעולה במסגרת ארגונים בינלאומיים, בעיקר בכך שהן תמכו הדדית במועמדים הפוטנציאליים אחת של השנייה. יוון מעניקה סיוע מזערי לפיתוח טובאלו באופן עצמאי ובאופן לא עצמאי כחברה בתוכנית האו"ם לפיתוח בר קיימא של מדינות איים קטנות באוקיינוס השקט.

אזרחי יוון לא חייבים באשרת כניסה לטובאלו כאשר זמן השהייה במדינה נמוך מ-30 ימים. אזרחי טובאלו יכולים להיכנס ולצאת מיוון באופן חופשי לחלוטין.

== ייצוג ==
* יוון לא מיוצגת בטובאלו אלא באמצעות השגרירות שהיא מחזיקה בטוקיו, בירת יפן.
* טובאלו לא מיוצגת ביוון אלא באמצעות השגרירות שהיא מחזיקה בבריסל, בירת בלגיה.

== ראו גם ==
* יחסי יוון-פיג'י

== קישורים חיצוניים ==
* [http://www.mfa.gr/en/blog/greece-bilateral-relations/tuvalu/ Greece's Bilateral relations with Tuvalu]

== הערות שוליים ==
יחסי יוון–פיג'י

יחסי יוון–פיג'י הם היחסים הדיפלומטיים הרשמיים שבין הרפובליקה ההלנית לבין הרפובליקה של איי פיג'י.

== סקירה כללית ==
יוון ופיג'י כוננו באופן רשמי את יחסיהן הדיפלומטיים בשנת 1978. על פי משרד החוץ היווני, "היחסים בין שתי המדינות טובים וקיים שיתוף פעולה דו-צדדי ומולטירלי משביע רצון".

אין קהילה יוונית על האיים. מעט מאוד אנשים ממוצא יווני עובדים על האיים, וגם זאת לרוב כשליחים של ארגונים בינלאומיים או כאנשי עסקים המבקרים לעיתים קרובות בהם. 

היוונים המגיעים לאיים נכנסים אליהם בקלות וללא צורך באשרת כניסה. לעומתם, אזרחים פיג'יאנים המגיעים ליוון זקוקים לאשרה כדי להיכנס אליה. אשרות לאזרחים הפיג'יאנים המגיעים ליוון מונפקות בוולינגטון, ניו זילנד. מספר שגרירויות של מדינות אירופה הממוקמות בפיג'י מנפיקות גם הן אשרות כניסה ליוון.

== ייצוג ==
* יוון לא מיוצגת בפיג'י אלא באמצעות השגרירות שהיא מחזיקה בקנברה, בירת אוסטרליה.
* פיג'י לא מיוצגת ביוון אלא באמצעות השגרירות שהיא מחזיקה בבריסל, בירת בלגיה (האמונה על כל שטח אירופה).

== ראו גם ==
* יחסי טובאלו-יוון

== קישורים חיצוניים ==
* [http://www.mfa.gr/en/blog/greece-bilateral-relations/fiji/ Greece's Bilateral relations with Fiji]

== הערות שוליים ==
אנדריי גלאבינוב

אנדריי גלאבינוב (בבולגרית: Андрей Гълъбинов; נולד ב-27 בנובמבר 1988) הוא כדורגלן בולגרי המשחק בעמדת החלוץ.

==קריירת מועדונים==
גלאבינוב נולד בסופיה לאסן גלאבינוב, שחקן כדורעף בעבר ומאמן כדורעף בהווה ולאם שגם עסקה בספורט בעברה. סבו הוא יורדן פיליפוב, שוער נבחרת בולגריה בכדורגל ואלוף בולגריה 8 פעמים.

גלאבינוב התחיל את הקריירה שלו במחלקת הנוער של צסק"א סופיה ובשנת עבר עם משפחתו לקפריסין והצטרף למחלקת הנוער של אומוניה ניקוסיה. בשנת עבר עם משפחתו לאיטליה וחתם בקסטלראנו.

ביולי חתם בבולוניה מהסרייה א', אך לא הצליח לבסס את מעמדו בקבוצה והושאל לג'יאוליאנובה, ולאחר מכן לג'יאקומנסה. בקיץ חתם בלומצאנה בה הצליח לראשונה בקריירה לבסס את מעמדו כשחקן בכיר לאורך עונה שלמה. גלאבינוב שיחק בלומצאנה במשך עונה וחצי ורשם בה 45 משחקים וכבש 12 שערים.

ב-1 בפברואר 2011 גלאבינוב חתם בליבורנו מהסרייה ב'. ב-7 בפברואר גלאבינוב ערך את הופעת הבכורה שלו בקבוצה בהפסד 0–1 לוויצ'נצה. בעונת גלאבינוב הושאל לסורנטו וממנה עבר בינואר של אותה עונה לבסאנו. בקיץ הושאל לגוביו ועונה לאחר מכן לאבלינו בה רשם את עונת השיא שלו בקריירה עם 15 שערים ב-39 משחקים ובסיום העונה חזר לליבורנו.

ב-12 באוגוסט 2015 חתם בנובארה בה שיחק במשך שתי עונות וכבש בה 25 שערים ב-73 משחקים.

בקיץ חתם בגנואה מהסרייה א'. ב-20 באוגוסט 2017 ערך את הופעת הבכורה שלו בקבוצה ובליגה הבכירה באיטליה בתיקו 0-0 נגד ססואולו. ב-26 באוגוסט הבקיע את שער הבכורה שלו בקבוצה בהפסד 2–4 ליובנטוס.

בקיץ גלביאנוב חתם בספציה, בעונת 2019/2020 כבש 7 שערים והוביל את ספציה למקום השלישי ולעליית ליגה בפעם הראשונה בתולדותיה לאחר שעברה את קייבו ורונה ופרוזינונה בפלייאוף העלייה.

בינואר חתם בלומצן.

==קריירה בינלאומית==
אחרי ההצלחה באבלינו ב-20 בפברואר 2014 גלאבינוב זומן לראשונה לסגל נבחרת בולגריה לקראת משחק הידידות נגד . ב-5 במרץ ערך את הופעת הבכורה שלו בנבחרת בניצחון 1–2 נגד בלארוס.

ב-23 במאי 2014 גלאבינוב הבקיע את שער הבכורה שלו בנבחרת בתיקו 1-1 נגד .

==קישורים חיצוניים==

קטגוריה:כדורגלנים בולגרים
קטגוריה:חלוצי כדורגל בולגרים
קטגוריה:סופיה: כדורגלנים
קטגוריה:כדורגלני בולוניה
קטגוריה:כדורגלני ליבורנו
קטגוריה:כדורגלני גוביו
קטגוריה:כדורגלני אבלינו
קטגוריה:כדורגלני נובארה
קטגוריה:כדורגלני גנואה
קטגוריה:כדורגלני ספציה
קטגוריה:כדורגלני רג'ינה קלצ'ו
קטגוריה:כדורגלני נבחרת בולגריה
קטגוריה:ספורטאים זרים באיטליה
קטגוריה:בולגרים שנולדו ב-1988
אינדור

אינדור (בהינדית: इन्दौर, באנגלית: Indore) היא העיר הגדולה ביותר במדינת מאדהיה פרדש שבהודו, אשר נחשבת גם למרכז הכלכלי והחינוכי של המדינה. אינדור שימשה גם כעיר הבירה של מאדהיה פרדש בשנים 1950–1956. כיום שוכנת בעיר הבורסה השלישית בגודלה בכל הודו. העיר היא ה-14 בגודלה בהודו, ובשנת 2011 התגוררו בה כמעט 2 מיליון בני אדם, כשהמטרופולין (ה-13 בגודלו בהודו) הכיל מעל 2.1 מיליון תושבים. שורשיה של העיר מגיעים עד למאה ה-16, אז שימשה כמרכז הסחר בין דלהי לרמת דקאן.

אינדור נחשבת למרכז כלכלי חשוב ביותר ברמה ארצית ומושכת משקיעים רבים מחוץ להודו. התמ"ג העירוני עמד בשנת 2011 על כ-14 מיליארד דולר.

== היסטוריה ==
ביולי 1732 אוחדו 28 סולטנויות באזור העיר תחת שלטון האימפריה המראטהית. אינדור אמנם לא הייתה הבירה הרשמית, אך הפכה למרכז מסחרי וצבאי. בשנת 1818 האזור נכבש על ידי הממלכה המאוחדת ואינדור הפכה לבירה הרשמית של המדינה. בשנת 1906 הוקמה מערכת החשמל העירונית ובשנת 1918 תוכננה תוכנית האב הראשונה.

== דמוגרפיה ==
אינדור היא המדינה המאוכלסת ביותר במאדהיה פרדש. בשנת 2010 הצפיפות עמדה על כ-9,700 נפש לקמ"ר, נתון שהפך את אינדור גם לעיר הצפופה במדינה. לפי מפקד האוכלוסין של שנת 2011, שיעור האוריינות עומד על כ-87.38% (91.84% אצל גברים, ו-82.55% אצל נשים). נתון זה גבוה מהממוצע הארצי. הינדית היא השפה הרשמית של אינדור, והיא מדוברת על ידי רוב האוכלוסייה (97.6%).

=== חלוקה דתית ===
* הינדואיזם - 83.26%
* אסלאם - 7.41%
* ג'ייניזם - 7.02%
* סיקיזם - 0.97%
* נצרות - 0.57%
* בודהיזם - 0.38%
* אחרים - 0.39%

== פוליטיקה מקומית ==
העירייה הנוכחית של אינדור הוקמה בשנת 1956. היא אחראית על החינוך הציבורי, ספריות, בטיחות הציבור, מתקני פנאי, תברואה, אספקת מים, תכנון מקומי ומערכת הרווחה. ראש העיר ומועצת העירייה נבחרים אחת לחמש שנים. העירייה מורכבת מ-69 נציגים הנבחרים מ-12 מחוזות בחירה.

==קישורים חיצוניים==

* 
* 

קטגוריה:מאדהיה פרדש: ערים
יחסי בחריין–יוון

שר החוץ של בחריין [[ח'אלד בן אחמד אאל ח'ליפה מארח את שר החוץ של יוון יורגוס קטרונגלוס , יוני 2019]]
יחסי בחריין–יוון (בערבית: العلاقات البحرينية اليونانية, ביוונית: Σχέσεις Ελλάδας και Μπαχρέιν) הם היחסים הדיפלומטיים הרשמיים בין ממלכת בחריין ובין הרפובליקה ההלנית.

על פי משרד החוץ היווני "היו תמיד בין שתי המדינות יחסים ידידותיים וחמים בין היתר בשל השפעה הלניסטית קדומה בה. אם כי רובם אתאיסטים ואין קהילה יוונית מאורגנת או כנסייה יוונית-אורתודוקסית במדינה.

היחסים בין שתי המדינות כוננו בשנת 1973, שנתיים לאחר קבלת העצמאות של בחריין מהממלכה המאוחדת והפיכתה ממדינת חסות למדינה עצמאית.

== ייצוג ==
* יוון לא מיוצגת בבחריין בדרג השגרירות אלא באמצעות השגרירות שהיא מחזיקה בכווית סיטי, בירת כווית. בדרג הקונסולרי מיוצגת יוון בבחריין באמצעות קונסוליית כבוד שהיא מחזיקה במנאמה.
* בחריין אינה מיוצגת ביוון כלל, לא בדרג השגרירות ולא בדרג הקונסולרי.

== יחסים כלכליים ==
בשנת 2015 ייצאה בחריין ליוון סחורה בסך 376 אלף דולר אמריקאי, הסחורה כללה בעיקר נחושת ונפט. באותה השנה ייצאה יוון לבחריין סחורה בשווי 10 מיליון דולר אמריקאי, הסחורה הייתה מגוונת מאוד, הנתח הבולט ביותר בה הוא אבני בניין ונפט.

== ראו גם ==
* יחסי יוון–קטר

== קישורים חיצוניים ==

* [http://www.mfa.gr/en/blog/greece-bilateral-relations/bahrain/ Greece's Bilateral relations with Bahrain]

== הערות שוליים ==
חיים קלמי

חיים קַלְמִי (1853 – 1933) היה איש ציבור, מפעילי ועד העדה הספרדית בירושלים, מחנך ומורה נודע לעברית ולצרפתית בירושלים, ביפו, בטורקיה ובמצרים, ואחד מארבעת מייסדי אגודת "שפה ברורה".

==ביוגרפיה==
נולד בשנת 1853 (ה'תרי"ג) בבוקרשט שברומניה (אז בשליטת האימפריה העות'מאנית), בן למשפחה ספרדית נכבדה. בילדותו למד בעיר מולדתו, ולאחר מספר שנים עבר ללמוד בבית המדרש למורים בפריז שבצרפת. כשסיים את לימודיו עלה לארץ ישראל והשתכן בירושלים.

בשנת 1885 (ה'תרמ"ה) נישא לג'ויה, בתו של הרב אליהו נבון ואחותו של יוסף נבון. בחתונה השתתפו בכירי ממשל ואישים מהקהילה המוסלמית, בהם הקאדי המקומי וראוף פחה, מושל ירושלים <small>(טורק')</small>. גיסו, יוסף, מינה אותו כשותף וכמנהל עסקי המסחר שניהל באותה תקופה יחד עם יוהנס פרוטיגר, אולם לאחר תקופה עזב את התחום והתמקד בתחום ההוראה. תחילה שימש כמורה פרטי, ולאחר תקופה קצרה מונה לשמש כסגן מנהל בית הספר של חברת כל ישראל חברים בירושלים, תחת המנהל נסים בכר. לימים היה גיסו, ואף שימש כמזכירו.

נודע כמחנך מוכשר וכפדגוג הבקיא בשפות ובתרבויות שונות, ונחשב למחנך הבולט של מאות מנערי ירושלים, שתפסו בהמשך עמדות מפתח בכירות, בהם משכילים, אישי ציבור, עסקנים ומנהיגי קהילות. אף רוב הפקידים הערבים והטורקים בממשל המקומי בירושלים, מנהלי הבנקים בירושלים ובמצרים בתקופתו היו תלמידיו כשהיה מורה פרטי.

בזמנו הפנוי עסק בפעילות ציבורית, והקדיש זמן רב לכך יחד עם ידידיו אליעזר בן-יהודה, הרב יעקב מאיר והרב חיים הירשנזון. יחד עסקו הארבעה בחידוש ובהפצת השפה העברית, וייסדו את אגודת "שפה ברורה", שהנהיגה תחילה את שיטת הלימוד עברית בעברית בתלמוד תורה של העדה הספרדית בירושלים.

בשנת 1896 (ה'תרנ"ז) יצא כשד"ר מטעם ועד העדה הספרדית בירושלים לצרפת, לאנגליה ולארצות הברית.

כשלימד את השפה הצרפתית, הקדיש חלק ניכר מהזמן גם להוראת השפה העברית וספרותה לתלמידיו, וכחלק מפעילותו לעידוד יצירה של סופרים צעירים, סייע לתלמידו שלמה ישראל שיריזלי בעריכת המילון הספרדי–צרפתי שהוציא בשנת 1899 (ה'תרנ"ט).

בשנת 1904 (ה'תרס"ד) חיבר יחד עם אליעזר בן יהודה ספר בשם "קובץ מאמרים לקריאה", שגוף המאמרים בו היה בצרפתית, ולצידו תרגום לעברית. את העברית כתב בן יהודה, ואת הצרפתית כתב קלמי; המבוא כתב הרב יעקב מאיר, שהדגיש את החשיבות ללמידת השפה העברית.

בשנת 1908 התמנה לתפקיד מנהל בית הספר של חברת כל ישראל חברים ביפו, ומשם עבר בשנת 1911 (תרע"ב) לאיזמיר שבטורקיה, שם שימש כמנהל בית הספר הציבורי באיזמיר, שהכיל אלפי תלמידים, והוביל בו שינויים גדולים להוראת השפה העברית.

לאחר מלחמת העולם הראשונה עזב את איזמיר ועבר להתגורר באלכסנדריה שבמצרים, שם עסק במתן שיעורים פרטיים. בחורף של שנת 1933 (ה'תרצ"ג) נסע לבקר את קרובי משפחתו באיזמיר, ושם הלך לעולמו ממחלה ב-2 בינואר 1933 (ד' בטבת ה'תרצ"ג).

קלמי היה אב למספר ילדים. בנו שלמה קלמי היה סופר ועיתונאי. בתו קלרה נישאה לדוד מויאל ובנם היה חוסה אנריקה מויאל. בת נוספת הייתה מֶרכָּדָה, מורה.

==קישורים חיצוניים==
* 
* 
* 
* 

==הערות שוליים==

קטגוריה:יהודים רומנים
קטגוריה:ירושלים: אישים
קטגוריה:מורים יהודים במאה ה-19
קטגוריה:מורים לצרפתית
קטגוריה:יפו: חינוך
קטגוריה:טורקיה: חינוך
קטגוריה:מצרים: חינוך
קטגוריה:אנשי ועד העדה הספרדית בירושלים
קטגוריה:שד"רים
קטגוריה:מנהלי בתי ספר של כי"ח
קטגוריה:אנשי עליות קדומות לארץ ישראל
קטגוריה:עולים לארץ ישראל בשנים 1800–1881
קטגוריה:ארץ-ישראלים שנולדו ב-1853
קטגוריה:ארץ-ישראלים שנפטרו ב-1933
אנדריאה נאלס

אנדריאה מריה נאלס (בגרמנית: Andrea Maria Nahles; נולדה ב-20 ביוני 1970) היא פוליטיקאית גרמנייה מן המפלגה הסוציאל-דמוקרטית של גרמניה (SPD), המשמשת מאז שנת 2013 כשרת העבודה והרווחה במדינה. ידועה בשל מיקומה באגף השמאלי של המפלגה.

==ביוגרפיה==
לנאלס תואר שני במדע המדינה, פילוסופיה ולימודי גרמניה מאוניברסיטת בון. בשנת 2004 החלה לעבוד על הדוקטורט, אך נטשה אותו כתוצאה מעשייתה הפוליטית.

נאלס החלה בעשייתה הפוליטית עוד בשנת 1988 בארגון הנוער של ה-SPD. בשנים 1993–1995 ניהלה את ארגון הנוער במדינתה ריינלנד-פפאלץ, ולאחר מכ ניהלה את הארגון במישור הארצי עד שנת 1999. היא חברה בהנהגה הארצית הכוללת של המפלגה מאז שנת 1997.באותן השנים הובילה מחאה כנגד מדיניותו הכלכלית של הקאנצלר גרהרד שרדר. ב-31 באוקטובר 2005 נבחרה לתפקיד מזכ"לית המפלגה, אך לבסוף לא איישה אותו כתוצאה ממצבה הרעוע של המפלגה.

היא נבחרה שוב לתפקיד המזכ"לית בוועידת המפלגה שנערכה בנובמבר 2009 בדרזדן. היבחרה פורש בעיני רבים כנטיית ה-SPD שמאלה. לאחר הפסד ה-SPD בבחירות 2013, הובילה נאלס את תהליך המשא ומתן בין המפלגה לאנגלה מרקל על הכניסה לממשלה. מעמד זה ביסס את כוחה של נאלס בהנהגת המפלגה. נאלס נבחרה מחדש לתפקידה בכנס המפלגה שהתרחש בלייפציג בנובמבר 2013 ברוב של 67.2%.

כשרת העבודה והרווחה הפדרלית בממשלה השלישית של מרקל, הנהיגה נאלס שכר מינימום פדרלי של 8.5 אירו לשעה. צעד זה בוצע בניגוד גמור לדעתה של מרקל ומפלגתה. למרות המחלוקות, מרקל התירה לנאלס לבצע את צעד זה על מנת להשאיר את המלה על כנה. עם זאת, בתחילת שנת 2015 הוחלט להשעות את הפיקוח והאכיפה על ביצוע ההחלטה מצד נהגי משאיות זרים. השעיית הפיקוח באה לאחר לחץ מצד שכנותיה של גרמניה, במיוחד מצד פולין.

נאלס נאבקה למען חוק פרישה מוקדמת והגדלת תשלומי הפנסיה. במשא ומתן שבין ממשלת גרמניה לבין ועידת התביעות, נאלס הציעה לתמוך כלכלית ב-40,000 ניצולי שואה אשר עבדו עבור הנאצים עבור שכר זעום או עבור אוכל. בנוסף על כך, נאלס הייתה פעילה מאוד עבור זכויות עובדים, והציעה הצעת חוק שתאפשר רק לאיגוד מקצועי אחד לייצג עובדים של חברה אחת אל מול המעסיק. מבקרי ההצעה טענו כי הצעת חוק זו מחלישה את האיגודים הקטנים.

לאחר הפסד המפלגה בבחירות 2017, מונתה נאלס על ידי מנהיג המפלגה מרטין שולץ להוביל את סיעת המפלגה בבונדסטאג. היא האישה הראשונה המחזיקה בתפקיד זה. באפריל 2018 נבחרה להנהיג את המפלגה עצמה אך ביוני 2019 התפטרה לאחר שמצבה של המפלגה בסקרים לא השתפר.

==קישורים חיצוניים==

* 

קטגוריה:שרי העבודה של גרמניה
קטגוריה:שרות ממשלה
קטגוריה:חברי המפלגה הסוציאל-דמוקרטית של גרמניה
קטגוריה:פוליטיקאיות גרמניות
קטגוריה:חברי הבונדסטאג
קטגוריה:בוגרות אוניברסיטת בון
קטגוריה:בוגרי אוניברסיטת בון
קטגוריה:גרמניות שנולדו ב-1970
קטגוריה:גרמנים שנולדו ב-1970
ליז קאר

ליז קאר (באנגלית: Liz Carr; נולדה באפריל 1972) היא שחקנית, סטנדאפיסטית ומנחה בריטית. היא פעילה למען זכויות של בעלי מוגבלויות.

==ביוגרפיה==
קאר נולדה בפורט סנלייט וגדלה בבבינגטון. היא למדה בבית הספר אפטון הול באפטון שבמרזיסייד, ובבית הספר התיכון בבירקנהד. קאר למדה משפטים באוניברסיטת נוטינגהאם.

===קריירה===
;קומדיה
קאר משתמשת בכיסא גלגלים מאז גיל שבע בשל תסמונת נדירה בשם ארתרוגריפוזיס, בעיית שרירים מולדת הגורמת להגבלות תנועה. במופעי הסטנדאפ לעיתים קרובות היא מתייחסת למצבה במילים "meus thronus kaputus". היא גלויה לגבי חייה כנכה והקומדיה המובנית שנגרמת מכך. בראיון אמרה "אני נראית די חלשה לאנשים מסוימים והם חושבים 'היא מדברת על סקס, היא מקללת'. כל מיני סטריאוטיפים שלא ציפית להם. אנשים בדרך כלל נראים מבוהלים. 'אלהים, האם היא תהיה מצחיקה? האם אפשר לצחוק על זה?".

קאר הייתה חברה בחבורות קומיות אחדות בהן "Abnormally Funny People" יחד עם טניאלי דייוויס, סטיב דיי, סטיב בסט, סיימון מינטי וכריס מקוסלנד.

ב-2007 הגיעה קאר למקום השני בתחרות המופעים הקומיים "Hackney Empire New Act of the Year".

בשנים 2006 עד 2013 הנחתה קאר יחד עם מאט פרייזר את התוכנית "Ouch! Podcast" של ה-BBC שזכתה בפרס Royal Television Society. ב-2011 עבדה כתחקירנית בתוכנית הפאנל "Have I Got News for You".

;משחק
קאר הייתה בשנות השלושים לחייה כששיחקה בפעם הראשונה באופן מקצועי בתיאטרון בתפקיד אמא קוראז'. אחר כך שיחקה בתיאטרון יאנג ויק במחזה נוסף של ברטולט ברכט "היוצא מן הכלל והכלל". ב-2013 הצטרפה לצוות השחקנים של סדרת הפשע הוותיקה של ה-BBC "עדות אילמת" בתפקיד קבוע בדמות קלריסה מולרי. בשנת 2018 שיחקה בפרק הראשון של מיני-סדרת הטלוויזיה "עלובי החיים".

בשנת 2019, קאר כיכבה בסדרה The OA בתפקיד ד"ר מארלו רודס.<ref></ref> בשנת 2020 הופיעה קאר כמרצה באוניברסיטה במיני סדרה DEVS.<ref></ref>

בשנת 2021 שיחקה בסרטו של אנטואן פוקואה "אינסוף".

===פעילות חברתית===
במשך עשרים השנים האחרונות הייתה קאר פעילה בקמפיין למען זכויות הנכים בממלכה המאוחדת, ונאמה בעצרות רבות. במאי 2008 הצטרפה לארגון ADAPT, הפועל למען זכויות הנכים בארצות הברית, לגייס כסף בשביל ADAPT, ולמחות נגד סרובו של המועמד לנשיאות ג'ון מקיין לתמוך בזכותם של בעלי מוגבלויות לחיות בבתים משלהם.

ב-2011 היה לקאר חלק בדיון על סיוע להתאבדות שנערך בתוכנית הטלוויזיה "Newsnight". התוכנית שודרה בעקבות הסרט הדוקומנטרי "Terry Pratchett: Choosing to Die" בהשתתפות ג'רמי פקסמן ודייוויד אהרונוביץ'.

===חיים אישיים===
ב-2010 התחתנה קאר באיחוד אזרחי עם אשה בשם ג'ו. אביה נשא נאום שבו נמנע ממנו להשתמש במילים כגון "אמיץ". קאר ובת זוגה רקדו לצלילי שיר הנושא של הסרט "ריקוד מושחת".

ב-10 באוגוסט 2017 תקף אדם חמוש במספריים את קאר ואת העוזרת האישית שלה. התוקף נעצר לאחר מכן על פי חוק בריאות הנפש.

==קישורים חיצוניים==
* 

==הערות שוליים==

קטגוריה:שחקניות קולנוע וטלוויזיה בריטיות
קטגוריה:מנחות טלוויזיה בריטיות
קטגוריה:סטנדאפיסטיות
קטגוריה:סטנדאפיסטים בריטים
קטגוריה:בדרנים להט"בים
קטגוריה:נכים בריטים
קטגוריה:שחקנים להט"בים בריטים
קטגוריה:בוגרות אוניברסיטת נוטינגהאם
קטגוריה:בריטיות שנולדו ב-1972
קטגוריה:בריטים שנולדו ב-1972
עונת 1999/2000 בגביע ספורטה

עונת 1999/2000 בגביע ספורטה הייתה העונה ה-33 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השנייה בשם גביע ספורטה לזכר ריימונדו ספורטה, עסקן כדורסל ספרדי.

המשחק הראשון התקיים ב-21 בספטמבר 1999 ומשחק הגמר התקיים ב-11 באפריל 2000. בתחרות השתתפו 48 קבוצות. 

במשחק הגמר של התחרות גברה א.א.ק. על קינדר בולוניה בתוצאה 76:83, וזכתה בגביע בפעם השנייה בתולדות המועדון. 

==מתכונת התחרות==
בתחילת התחרות התקיימו משחקים ב-8 בתים בשיטת משחק בית/משחק חוץ. 32 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ. משחק הגמר התקיים במגרש שנקבע בתחילת התחרות.

==מהלך התחרות - השלבים המתקדמים==

===משחק הגמר===

==ישראל בתחרות==
העונה לישראל היו שתי נציגות:
 
* מכבי רעננה התחילה את התחרות בבית ג', סיימה אותו במקום השני והעפילה לשלב המתקדם. בשלב 1/32 היא פגשה את טאו קרמיקה והפסידה 68:62 ו-71:67
* הפועל ירושלים התחילה את השלב המוקדם בבית א' אותו היא סיימה במקום השני והעפילה לשלב 1/32 בו היא עברה את אכילאס קאימקלי. בשלב 1/16 היא נפגשה עם ריטאס וילנה והפסידה בסיכום המשחקים 78:91 ו-70:66

==קישורים חיצוניים==
* [http://www.linguasport.com/baloncesto/internacional/clubes/c2/c2_e.htm פירוט התוצאות באתר לינואספורט]
* [http://www.fibaeurope.com/cid_KNce8jInH7Qj1EsyH5rjn2.season_1999.compID_GSf9wrCdHBkDZZk9UQoqE3.html פירוט התוצאות באתר פיב"א אירופה]

קטגוריה:תחרויות כדורסל ב-1999
קטגוריה:תחרויות כדורסל ב-2000
קטגוריה:עונות בגביע ספורטה
עונת 2000/2001 בגביע ספורטה

עונת 2000/2001 בגביע ספורטה הייתה העונה ה-34 של תחרות אירופית לקבוצות כדורסל והיא אורגנה על ידי פיב"א אירופה. זו הייתה העונה השלישית בשתחרות נערכה תחת שם "גביע ספורטה" לזכר ריימונדו ספורטה, עסקן כדורסל ספרדי.

המשחק הראשון התקיים ב-17 באוקטובר 2000 ומשחק הגמר התקיים ב-17 באפריל 2001. בתחרות השתתפו 24 קבוצות. 

במשחק הגמר של התחרות גברה מארוסי על אלאן שאלון בתוצאה 72:74, וזכתה בגביע בפעם הראשונה בתולדות המועדון. 

==מתכונת התחרות==
בתחילת התחרות התקיימו משחקים ב-4 בתים בשיטת משחק בית/משחק חוץ. 16 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ. משחק הגמר התקיים במגרש שנקבע בתחילת התחרות.

==מהלך התחרות - השלבים המתקדמים==

===משחק הגמר===

==ישראל בתחרות==
הפועל גליל עליון הייתה הנציגה הישראלית. היא התחילה את התחרות בבית א', סיימה אותו במקום הרביעי והעפילה לשלב המתקדם. בשלב 1/16 היא פגשה את אוניקס קאזאן והפסידה 88:83 ו-78:70

==קישורים חיצוניים==
* [http://www.linguasport.com/baloncesto/internacional/clubes/c2/C2_2001.htm פירוט התוצאות באתר לינואספורט]
* [http://www.fibaeurope.com/cid_KNce8jInH7Qj1EsyH5rjn2.season_2001.compID_GSf9wrCdHBkDZZk9UQoqE3.html פירוט התוצאות באתר פיב"א אירופה]

קטגוריה:תחרויות כדורסל ב-2001
קטגוריה:תחרויות כדורסל ב-2000
קטגוריה:עונות בגביע ספורטה
גוליית GP700

גוליית GP700 (בגרמנית: Goliath GP700) היא מכונית משפחתית, בתצורת קופה, 2 דלתות. דגם ה"גוליית GP700" יוצר על ידי חברת המכוניות "Goliath-Werk G.m.b.H" הגרמנית בין השנים 1950–1957.

==היסטוריה==
דגם ה"גוליית GP700" הוצג לראשונה בתערוכת המכוניות בפרנקפורט באפריל 1951.

בין השנים 1951-1953 יוצר דגם "GP 700 Sport".

ביו השנים 1955-1957 יוצר דגם "GP900".

מדגמי ה"גוליית GP700" יוצרו 36,524 יחידות, מתוכם : 27,123 יחידות לדגם הקופה, 9,147 יחידות לדגם הקבריולה, 27 יחידות לדגם הספורט, 227 לדגם הסטיישן (חלקם נבנו עם חלונות צד, קדמיים, אמצעים ואחוריים וחלקם נבנו עם חלונות צד קדמיים בלבד).

==תצורות==
* 2 דלתות - סלון קופה
* 2 דלתות - ספורט
* 2 דלתות - קבריולה
* 3 דלתות - סטיישן

== תמונות ==
<gallery mode="packed" heights="110">
קובץ:Goliath (4368570151).jpg | גוליית GP700 
קובץ:1956 Goliath GP 700 688cc 25hp 108kmh pic2.JPG | גוליית GP700, שנת 1956
קובץ:GoliathGP700 1950-56.jpg | גוליית GP700, שנת 1950 
קובץ:Goliath GP 700 - 27.08.2005.JPG | גוליית GP700 
קובץ:2007-07-15 Goliath GP700, Baujahr 1955 IMG 2998.jpg | גוליית GP700, שנת 1955 
קובץ:1956 Goliath GP 700 688cc 25hp 108kmh pic1.JPG | גוליית GP700 
קובץ:2007-07-15 Lenkrad und Armaturenbrett eines Goliath GP700, Baujahr 1955 IMG 3007.jpg | גוליית GP700, שנת 1955 - מבט ללוח הבקרה (ידית ההילוכים ממוקמת על מוט ההגה (מימין))
 </gallery>

<gallery mode="packed" heights="120">
קובץ:Goliath GP 700 Sport Coupé 1952 (5429141199).jpg| גוליית GP700 ספורט, שנת 1952 
קובץ:1952Goliath 700SportCoupeKarosserieRometsch IMG 0977.jpg | גוליית GP700 ספורט, שנת 1952 
קובץ:Goliath GP 700 Sport Coupé 1952 (5429141203).jpg | גוליית GP700 ספורט, שנת 1952 
קובץ:1952 Goliath 700 Sport Coupe Karosserie Rometsch IMG 0975 - Flickr - nemor2.jpg | גוליית GP700 ספורט, שנת 1952 
</gallery>

==ראו גם==
* גוליית 1100
* גוליית גולי
* גוליית פיוניר
* גוליית אקספרס
* גוליית אטלס
* גוליית Jagdwagen סוג 34

==לקריאה נוספת==
* [https://drivetribe.com/p/19511953-gp700-sport-goliath-gp700-GhI6oPJwRSGy7R92vVxnqQ?iid=WbLcQn0XSi-pnGl7HfEe7A גוליית GP700 ספורט] ( GP700 Sport Goliath )

== קישורים חיצוניים ==

* [https://www.youtube.com/watch?v=D_HmOcQfUGk גוליית GP700 ספורט] (1:17), יו-טיוב
* [https://www.youtube.com/watch?v=SHGB7iMrdYo גוליית GP700 ספורט] (1:00), יו-טיוב
* [https://www.youtube.com/watch?v=wOBfIQxJ7f8 גוליית GP700 ] (0:20), יו-טיוב

==הערות שוליים==

קטגוריה:דגמי מכוניות שהושקו ב-1950
קטגוריה:מכוניות משפחתיות
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
GP700
קטגוריה:כלי רכב גרמניים
יחסי בורונדי–יוון

יחסי בורונדי–יוון הם היחסים הדיפלומטיים הרשמיים שבין הרפובליקה של בורונדי לבין הרפובליקה ההלנית.

== סקירה כללית ==
על פי משרד החוץ היווני היחסים בין שתי המדינות הם "ידידותיים וטובים, שיתוף הפעולה בין המדינות משביע רצון".

הקהילה היוונית בבורונדי מורכבת מ-40 איש (כולם גרים בבירה, בוג'ומבורה). עד תחילת שנות ה-80 של המאה ה-20 חיו בקהילה כ-1,500 איש. הקהילה היוונית מהגרת למדינות אחרות הן בשל המשברים הפוליטיים הרצופים בבורונדי והן בשל רמת חיים נמוכה ולא משביעת רצון במדינה. אזרחי שתי המדינות חייבים באשרת כניסה כדי להיכנס אחת אל השנייה.

== ייצוג ==
* יוון לא מיוצגת בבורונדי בדרג השגרירות אלא באמצעות שגרירותה שבניירובי, בירת קניה.
* בורונדי לא מיוצגת ביוון בדרג השגרירות אלא באמצעות משלחתה לז'נבה, שווייץ.

== ראו גם ==
* יחסי יוון–רואנדה

== קישורים חיצוניים ==
* [http://www.mfa.gr/en/blog/greece-bilateral-relations/burundi/ Greece's bilateral relations with Burundi]

== הערות שוליים ==
יחסי אנגולה – כף ורדה

יחסי אנגולה–כף ורדה הם נקודות הציון ההיסטוריות ומערכת היחסים הדו-צדדיים הרשמיים, הפוליטיים, השיתופיים והמדיניים שבין הרפובליקה של אנגולה לבין הרפובליקה של כף ורדה. יחסיהן מבוססים בעיקר על חוויותיהן המשותפות, לדוגמה, המושבות הפורטוגזיות, הן לפני, אחרי ובמהלך המאבק לעצמאות.

כיום, דומינגוס פריירה מגלהאס מכהן כשגריר של כף ורדה לאנגולה.

== שנות השבעים ==
כף ורדה חתמה על הסכם ידידות עם אנגולה בדצמבר 1975, זמן קצר לאחר שאנגולה זכתה בעצמאות שלה. כף ורדה וגינאה-ביסאו שימשו נקודות עצירה עבור חיילים קובנים בדרכם לאנגולה להילחם במורדים של יוניטה ובחיילים בדרום אפריקה. 

ראש הממשלה, פדרו פיירס שלח חיילי FARP לאנגולה, היכן ששירתו בתור שומרי ראש אישיים של נשיא אנגולה, חוסה אדוארדו דוס סנטוס.

== הערות שוליים ==
האישה השמאנית

האישה השמאנית הייתה אישה שחיה בתקופת התרבות הנאטופית המאוחרת בגליל, לפני כ-12,000 שנים, ונקברה במערת חילזון תחתית.

==החפירות ותוצאותיהן==
ב-2008 בחפירות שנעשו באתר על ידי פרופסור ליאור גרוסמן מהאוניברסיטה העברית ונמשכו מספר עונות חפירה. במהלך החפירות נחשפו 28 שלדים שנקברו במערה. הקבר הייחודי ביותר שנמצא האתר הוא של האישה השמאנית, שלד של אישה נכה<ref></ref> שבזמן מותה הייתה בת כ-45. 
הקבר שנחשף לימד שאנשי התרבות הנאטופית השקיעו מאמצים רבים בקבורתה של האישה. צורת הקבורה וכמות המנחות היו שונים מכל קבר אחר מתקופה זו. האישה נקברה על הצידה בצורה מעוגלת ומתחתיה ומעליה הונחו מגוון של מנחות בהם שבר קערה, רגל של אדם גדול ממנה, כלי חד מעצם בעל חיים, 86 שריוני צבים, זנב שור הבר, ראש של שועל, כנף של נשר, זרוע של חזיר בר, אגן של נמר, קרן של אייל.<ref></ref>

==תפקידה==

בחברה של ציידים לקטים יש חשיבות רבה ליכולות הפיזיות על מנת לשרוד. אולם האישה השמאנית למרות שסבלה מנכות הגיע לגיל מבוגר מאוד יחסית לאותה תקופה. הדבר מלמד שהיה לה מעמד חשוב בקרב השבט. ישנם מספר תאוריות על מעמדה, תאוריה ראשונה שהיא זכתה לכבוד והערכה והייתה בעלת מעמד גבוה בקרב השבט, אפשרות נוספת שאנשים פחדו ממנה ויראו ממנה בגלל היותה מכשפה.

==קישורים חיצוניים==
* [https://www.eretz.com/wordpresshe/?p=2210 קבר השמאנית בנחל חילזון] באתר "ארץ וטבע"
* 
* 
==הערות שוליים==

קטגוריה:התרבות הנאטופית
קטגוריה:קבורה בישראל
גוליית יאגד-ואגן סוג 34

גוליית יאגד-ואגן סוג 34
גוליית יאגד-ואגן סוג 34 (בגרמנית: Goliath Jagdwagen Typ 34) הוא דגם של רכב שטח, בעל הנעה כפולה 4x4, מיועד ל-4 נוסעים, מתוצרת יצרנית המכוניות "Goliath-Werk G.m.b.H" הגרמנית, אשר יוצר בין השנים 1957–1960.

==היסטוריה==
דגם "גוליית יאגד-ואגן סוג 31", לא עבר את דרישות המכרזים של הבונדסוור לאחר שזוהו תקלות רבות בשלבי הניסוי, כולל במערכת ההילוכים ובמנוע. כתוצאה ממכלול התקלות, שיפרו המתכננים משמעותית את דגם "גוליית יאגד-ואגן סוג 34".

דגם ה"גוליית יאגד-ואגן סוג 34" קיבל מנוע עשוי אלומיניום בעל ארבעה צילינדרים בתכנון בוקסר, שעליו הגיע הרכב למהירות של 95 קמ"ש. גוף הדגם שונה מבחינה ויזואלית רק מעט מ"גוליית יאגד-ואגן סוג 31".

במאי 1958 הופסקו הניסויים בגלל סדרת תקלות, והבונדסוור החליט להזמין את דגם ה-"DKW Munga" מתוצרת "Auto Union".
==מאפיינים==
* נבנו 80 יחידות
* מתח חשמל - 24 וואט
* אלטרנטור - 600 וואט
* מאייד - מסוג "Zenith 32 NDIX Gelände"
* גג דגם ה"גוליית יאגד-ואגן סוג 34" נאטם על ידי ברזנט

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1957
קטגוריה:רכבי שטח ופנאי גדולים
יאגד ואגן 34
קטגוריה:כלי רכב גרמניים
מיסים כעבדות

[[איכרים מצריים נעצרים בשל אי תשלום מיסים במצרים העתיקה.]]
מיסים כעבדות הוא מושג המבטא תפיסה, הנפוצה בעיקר בליברטיאניזם ואנרכו-קפיטליזם, שלפיה מיסים יוצרים חברה לא חופשית, שבה היחיד מאולץ לעבוד כדי להעשיר את הממשלה, במקום שיוכל לעבוד למען טובתו האישית.

הצורה המוקדמת ביותר של מיסוי הייתה הקורווה, שקיים ככל הנראה מראשית הציוויליזציה. הקורווה הייתה עבודת כפייה שהוטלה על איכרים שהיו עניים מכפי שיוכלו לשלם מיסים בכל דרך אחרת (משמעות המילה labour - פועל, באנגלית - במצרית עתיקה, היא מיסים). העיתונאית גלי באקלי כתבה בספרה, 'פטריוטים אמריקנים', ש"שמנקודת מבט בריטית, הקולוניות האמריקניות קיימות רק בשביל טובת מדינת האם, אבל האמריקנים ראו כל סוג של מיסוי כעבדות."

אנרכיסטים היו מהתומכים הראשונים בכך שמיסוי שווה לעבדות. 'החברה לחירות הפרט' ו-Beureaucrash (רשת בינלאומית של פעילים ליברטריאנים) הביעו גם הם תמיכה ברעיון, והאחרונה אף טענה ש"ביטחון סוציאלי זו עבדות סוציאלית" (בגלל שלא ניתן להעניק ביטחון סוציאלי, שעולה לממשלה כסף רב, מבלי לגבות מיסים).

ניתן להסביר את הרעיון באמצעות משל - ליוסי יש ארגון צדקה, שעוסק באספקת אוכל לנזקקים. כמות התרומות לארגון של יוסי לא מספיקה כדי לדאוג שלכולם יהיה די אוכל. לכן - יוסי נוטל רובה, יוצא לרחוב ומאלץ אנשים לתרום את כספם לארגון. כך, יוסי מצליח לדאוג שאף אחד לא יהיה רעב. לפי הרעיון של 'מיסים כעבדות', יוסי מעביד למעשה את האנשים שאת כספם הוא לקח, בגלל שהוא החליט על דעת עצמו שיש לו הזכות לקחת את 'פירות עבודתם' ולהשתמש בהם כראות עיניו. במשל זה יוסי מדמה את הממשלה, שכופה על אזרחיה - באמצעות מיסוי (שיש עונש למסרבים לשלמו) - להעביר לה חלק מרכושם, כדי לקדם מטרות שחשובות בעיניה אך לא בהכרח בעיני מי שמשלם את המס.

== ביקורת ==
ישנם כמה סוגים של ביקורת על הרעיון, ביניהם הטענות הבאות:
* מיסים אינם עבדות, מכיוון שהאזרחים הסכימו למעשה לשלם מס - זה חלק מ'ההסכם החברתי' הבלתי-כתוב שלהם עם הממשלה.
* גביית מיסים על ידי המדינה לא מהווה עבדות, מכיוון שזכויות הקניין נובעות מהמדינה ומחוקיה (ולא מ'זכויות טבעיות' של אדם באשר הוא אדם). אם המדינה נוטלת רכוש, אין לבעל הרכוש זכות עליו - ולכן אין פה פגיעה באף זכות של בעל הרכוש.
* מיסים הם פשוט המחיר שהאזרח משלם בעבור השירותים שהממשלה מספקת לו, ולכן - הם לא מהווים 'עבדות', אלא תשלום בעבור פעולות הממשלה. אם הממשלה לא תגבה את המיסים - היא לא תוכל לספק את השירותים, בגלל שלשירותים יש עלות כספית (שמשהו צריך לממן אותה).

== ראו גם ==
* אנרכיזם
* השתמטות ממס
* מס
* מס הכנסה
* מיסים כגנבה
* צמיתות

== הערות שוליים ==

קטגוריה:אנרכיזם
קטגוריה:ליברטריאניזם
קטגוריה:מיסים
קטגוריה:קפיטליזם
יחסי יוון–רואנדה

[[נשיא רואנדה פול קגאמה (מימין) נפגש עם שר החוץ היווני ניקוס דנדיאס בעת ביקורו בקיגאלי, 2021]]
יחסי יוון–רואנדה הם היחסים הדיפלומטיים הרשמיים שבין הרפובליקה ההלנית לבין רפובליקת רואנדה.

== סקירה כללית ==
על פי משרד החוץ היווני היחסים הדיפלומטיים הרשמיים שבין יוון לרואנדה "טובים מאוד". סכסוכים מזוינים פנימיים ברואנדה ביניהם רצח העם ברואנדה הביאו לעזיבתה של הקהילה היוונית הקטנה במדינה, כיום נשארו במדינה שלוש משפחות יווניות - כ-15 איש.

== ייצוג ==
* יוון אינה מיוצגת ברואנדה בדרג השגרירות אלא באמצעות שגרירותה הממוקמת בניירובי, קניה.
* רואנדה אינה מיוצגת ביוון בדרג השגרירות אלא באמצעות שתי שגרירויות הנותנות שירותים קונסולריים, זו באנקרה, בירת טורקיה, וזו בתל אביב, ישראל.

== ראו גם ==
* יחסי בורונדי–יוון

==קישורים חיצוניים==

* [http://www.mfa.gr/en/blog/greece-bilateral-relations/rwanda/ Greece's Bilateral relations with Rwanda]
עונת 2001/2002 בגביע ספורטה

עונת 2001/2002 בגביע ספורטה הייתה העונה ה-35 ואחרונה של תחרות אירופית לקבוצות כדורסל והיא אורגנה על ידי פיב"א אירופה. 

המשחק הראשון התקיים ב-30 באוקטובר 2001 ומשחק הגמר התקיים ב-30 באפריל 2002. בתחרות השתתפו 24 קבוצות. 

במשחק הגמר של התחרות גברה מונטפסקי סיינה על פאמסה ולנסיה בתוצאה 71:81, וזכתה בגביע בפעם הראשונה בתולדות המועדון. 

==מתכונת התחרות==
בתחילת התחרות התקיימו משחקים ב-4 בתים בשיטת משחק בית/משחק חוץ. 16 קבוצות (4 מכל בית) העפילו לפלייאוף שהתקיים בשיטת משחק בית/משחק חוץ. משחק הגמר התקיים במגרש שנקבע בתחילת התחרות.

==מהלך התחרות - השלבים המתקדמים==

===משחק הגמר===

==ישראל בתחרות==
הפועל ירושלים הייתה הנציגה הישראלית. היא התחילה את התחרות בבית ב', סיימה אותו במקום השלישי והעפילה לשלב המתקדם. בשלב 1/8 היא פגשה את שניידרו אודינה מאיטליה וניצחה אותה. ברבע הגמר היא ניצחה את ריטאס וילנה והעפילה לחצי הגמר. בחצי הגמר היא הפסידה למונטפסקי סיינה שבסופו של דבר ניצחה בתחרות כולה.חצי הגמר נערך בערב יום העצמאות ביד אליהו מאחר שהקבוצה האיטלקית סירבה לשחק בירושלים לאור המצב הביטחוני.

==קישורים חיצוניים==
* [http://www.linguasport.com/baloncesto/internacional/clubes/c2/C2_2002.htm פירוט התוצאות באתר לינואספורט]
* [http://www.fibaeurope.com/cid_KNce8jInH7Qj1EsyH5rjn2.season_2002.compID_GSf9wrCdHBkDZZk9UQoqE3.html פירוט התוצאות באתר פיב"א אירופה]

קטגוריה:תחרויות כדורסל ב-2001
קטגוריה:תחרויות כדורסל ב-2002
קטגוריה:עונות בגביע ספורטה
לירון בן שמעון

לירון בן שמעון (נולדה ב-4 באוגוסט 1980) היא זמרת, מוזיקאית ומלחינה ישראלית.

== ביוגרפיה ==
בן שמעון נולדה וגדלה בירושלים. בילדותה למדה מוזיקה ותיאטרון. הופעתה הראשונה התקיימה בגיל 9 בפסטיבל מקומי כששרה את שירה של ירדנה ארזי "היא רוקדת" מול קהל של כאלף איש. בגיל 15 שיחקה בתיאטרון הנוער הירושלמי "קטרון". בגיל 20 החלה ללמוד משחק בבית הספר לאומנויות הבמה בית צבי שם גילתה שאהבתה הגדולה היא למוזיקה.

ב-2006 נבחר שירה המקורי "אומץ גדול" להשתתף בפסטיבל השירים של ישראל והופיעה עם להקה שהקימה. במקביל לעיסוקה במוזיקה, שידרה וערכה תוכניות מוזיקה ישראלית ברשת ג' בין השנים 2010–2017, והייתה בת טיפוחם של טוני פיין ועופר נחשון.

בשנת 2017 יצא הדואט לרדיו "איש גדול" יחד עם עינן פרל. בהמשך השנה העלתה פרויקט מימון המונים עבור האיפי "לחזור" באתר הדסטארט. הוא יצא בשנת 2019, בין היתר עם השירים "קילומטר לזריחה", שנכתב על-ידי ארז ברזוליק והולחן על-ידי עמרי קסטן, ונכנס לפלייליסט כאן גימל, "לחזור" שנכנס לפלייליסט גלגלצ ולפלייליסט כאן גימל, ו"מספיק קרוב".

ביוני 2020 יצא השיר "בושם", אותו הלחינה בן שמעון עם עמרי קסטן. השיר יצא במסגרת הפרויקט להנצחת בעלה המנוח של כותבת השיר, אסתי צרויה רומשקנו. בשנת 2021 הוציאה את הסינגל "וואחאד פה". ב-2022 הוציאה את הסינגל "תנו לי לחלום". בפברואר 2023 הוציאה בן שמעון את הסינגל "כולם כמוך".

ב-22 בנובמבר 2023 הוציאה לאור יחד עם הזמרת לאה שבת את השיר "קום". השיר הגיע למקום ה-20 במצעד השבועי של מדיה פורסט.<ref></ref>

נוסף על עשייתה כזמרת מבצעת, כתבה והלחינה בן שמעון לאמנים רבים, ביניהם ישי לוי ("מספיק קרוב"), זהבה בן ("הפעם"), אריק סיני ("מנגנת בי"), הראל סקעת ("בא לי"), שיר לוי והאולטראס ("דיזנגוף 30"), רבקה זהר ("לשמוע את הלב") ועוד.

== דיסקוגרפיה ==
* ערגה (2013)
* כל חלומות העולם (2016)
* לחזור (2019)

== קישורים חיצוניים ==

* 
* 
* דודי טל, [http://www.tlvtimes.co.il/תרבות/יש-לה-את-זה/ יש לה את זה], באתר Tlv Times, 13 באוקטובר 2015
* שחר אמאנו, [https://web.archive.org/web/20170929183510/http://www.mynet.co.il/articles/0,7340,L-4711270,00.html הארץ בוערת - האמנים שותקים], באתר mynet, 18 באוקטובר 2015
* 

== הערות שוליים ==

קטגוריה:זמרות השרות בעברית
קטגוריה:זמרים השרים בעברית
קטגוריה:זמרות רוק ישראליות
קטגוריה:זמרי רוק ישראלים
קטגוריה:זמרות ישראליות
קטגוריה:זמרים ישראלים
קטגוריה:מלחינות ישראליות
קטגוריה:מלחינים ישראלים
קטגוריה:פזמונאים להט"בים
קטגוריה:להט"בים יהודים
קטגוריה:זמרים להט"בים ישראלים
קטגוריה:מלחינים להט"בים ישראלים
קטגוריה:בוגרות בית צבי
קטגוריה:בוגרי בית צבי
קטגוריה:ישראליות שנולדו ב-1980
קטגוריה:ישראלים שנולדו ב-1980
כורדיסטן הטורקית

כורדיסטן הטורקית על רקע מפת [[טורקיה]]
כורדיסטן הטורקית או צפון כורדיסטן (בכורדית: Bakurê Kurdistanê) הוא מונח המתייחס לחלקים של טורקיה במזרח אנטוליה ודרום-מזרח אנטוליה שבהם הכורדים מהווים את הקבוצה האתנית השולטת. גודלם של השטחים הנ"ל תואם לערך את שטחה של ארמניה המערבית ההיסטורית, וגאוגרפית את שטחה של רמת ארמניה. על פי נתוני ה-CIA אוכלוסיית הכורדים בטורקיה הוערכה בשנת 2023 בכ-15,880,000 איש.<ref></ref><ref>19% מכלל האוכלוסה: 83,593,483</ref> 

ככלל, רואים הכורדים את דרום-מזרח טורקיה כאחד מארבעת חלקיה של "כורדיסטן", הכוללת גם חלקים מצפון סוריה (מערב כורדיסטן), צפון עיראק (דרום כורדיסטן), צפון-איראן (מזרח כורדיסטן או כורדיסטן האיראנית).

== הסכסוך הכורדי-טורקי ==

מרידות כורדיות התרחשו באנטוליה ותועדו כבר במאה ה-18, אך הן התגברו לאחר הקמת הרפובליקה הטורקית בשנת 1923. בשנים הראשונות שיתפו הכורדים פעולה עם אטאטורק, אך עם הזמן התגברו הקולות שקראו לעצמאות כורדית ופרצו מרידות כורדיות, הראשונה שבהן בתחילת 1925, הונהגה על ידי , אך דוכאה באפריל 1925 וכל המנהיגים הוצאו להורג בתלייה. בהמשך, בשנות ה-30 היו מרידות כורדיות בדיארבקיר בבאררט ובדרסים.<ref name=":0"></ref>

הגורמים העיקריים למרידות הכורדיות היו: רצון לאוטונומיה מנהלית, או אף תרבותית, כגון האפשרות ללמוד, ללמד ולהוציא לאור עיתונות בכורדית.<ref name=":0" />

משנות ה-80 החל סכסוך מזוין, בין מפלגת הפועלים של כורדיסטן (PKK), לבין הכוחות המזוינים הטורקים, סכסוך שגבה את חייהם של עשרות אלפים, משני הצדדים.<ref name=":0" />אזורים דוברי כורדית בטורקיה (מיפקד 1965) (ירוק כהה - אזורים כורדיים מובהקים, ירוק בהיר - אזורים בעלי רוב יחסי כורדי)
== קישורים חיצוניים ==

==הערות שוליים==

*
טורקיה